Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: a házasságtól eltérõ szabályokra utal külön a tör vény. Amint arra az Alkotmánybíróság a 4/1990. (III. 4.) határozatában
Paragraph Index: 889

a házasságtól eltérõ szabályokra utal külön a tör vény. Amint arra az Alkotmánybíróság a 4/1990. (III. 4.) határozatában is rámutatott: a család (a házassággal együtt) a társadalmat alkotó polgárok legalapvetõbb és legtermészetesebb közössége. (ABH 1990, 28, 29.) Az élettársi kapcsolatok különféle formái (így az azonos nemûek BÉK-je) véleményem szerint alkotmányjogi értelemben nem tekinthetõk családnak, kívül esnek a családjogi szabályozás keretein, ezért nem értek egyet azzal, hogy a Békmtv. az azonos nemûek BÉK-jére vonatkozó jogi szabályozást a családjog jogterületén belül helyezte el. A házassághoz „erõsen hasonló” szabályozásra utal – egyebek mellett – az, hogy az azonos nemûek BÉK-jének létrejöttére a házasságkötés garanciális szabályainak mintájára határoz meg rendelkezéseket a tör vény. Az azonos nemûek BÉK-je az anyakönyvvezetõ elõtt (annak hivatalában) egyidejû és személyes jelenlét mellett, egybehangzó akaratnyilvánítással jön létre (consensus facit nuptias), az anyakönyvi nyilvántartásban regisztrálásra kerül, és a tényleges életközösség fennállásától függetlenül bíróság vagy közjegyzõ szüntetheti azt meg. A bejegyzett élettársi kapcsolat joghatásait illetõen is általánosságban a Csjt. házasságra vonatkozó szabályai alkalmazandók. Az azonos nemûek BÉK-je a házassággal azonos vagyonjogi, öröklési jogi joghatásokkal bír. (A Békmtv. – a házassághoz hasonlóan – a jogviszony létrejöttére utalással határozza mag a bejegyzett élettársi kapcsolat fogalmát, azzal a két eltéréssel, hogy a bejegyzett élettársi kapcsolatot csak azonos nemû, tizennyolcadik életévüket betöltött személyek létesíthetnek.) A tör vényalkotó az Abh.-ban foglaltakat az azonos nemûek BÉK-jének szabályozásánál véleményem szerint úgy vette figye lembe, hogy az azonos nemû párok bejegyzett élettársi kapcsolatát a házassággal lényegileg azonos módon szabályozta, a szabályozásban eltérések csak ott vannak, ahol ezen eltérések az azonos nemûek közti párkapcsolatok természetébõl következnek. Véleményem szerint mérlegelési kérdés az, hogy a tör vényalkotó – a Békmtv.-ben szabályozott és fent idézett kivételekkel – az egyébként családjogi jogintézményként szabályozott azonos nemûek BÉK-jét valóban és érdemben más intézményként szabályozta-e az alkotmányosan védett házassághoz képest. Megítélésem szerint az említett kivételek a nemek közötti természetszerû különbségekbõl, és nem az eltérõ alkotmányos védelmi szint követelményébõl fakadnak, így nem tudom elfogadni a többségi határozat azon érvét, hogy a Békmtv. által szabályozott új jogintézmény teljesen eltér a házasságtól, így az Alkotmány 15. §-ának a sérelme – tekintve, hogy ez a házasság és a család jogintézményét védi és szabályozza – fel sem merülhet.

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes